Boer vermoor kort voor aftredePeter Hackland (61) is Dinsdag helder oordag op sy plaas in KwaZulu-Natal doodgeskiet. The Witness berig Hackland, en ŉ vroulike metgesel, is in die middag op sy plaas Cromleigh in Carisbrook, Ixopo, deur twee mans aangeval. Hackland en die vrou het glo buite die huis gewerk en is deur die aanvallers oorweldig toe hulle in die huis in gegaan het. Die aanvallers het Hackland noodlottig gewond en die vrou aangeval en beseer. Die verdagtes het met ŉ onbekende hoeveelheid kontant gevlug. Hackland het onder andere met suikerriet en sitrus geboer en het onlangs sy plaas verkoop omdat hy wou aftree. Hy het sy hele lewe in die gebied gewoon en geboer. Die polisie ondersoek ŉ saak van moord en huisbraak. Niemand is nog in verband met die voorval in hegtenis geneem nie. Bron: The Witness